b'\n_START_ARTICLE_\nSlovenski institut za kakovost in meroslovje\n_START_PARAGRAPH_\nSlovenski institut za kakovost in meroslovje (kratica SIQ) je bil ustanovljen ob koncu leta 1992 kot naslednik Instituta za kakovost in metrologijo (IKM) s pogodbo o ustanovitvi, ki so jo sklenili Vlada Republike Slovenije, Gospodarska zbornica Slovenije, Iskra Holding d.d. (kot predstavnik podjetij Iskre), Gorenje Gospodinjski aparati d.o.o., Zavarovalnica Triglav d.d. in Institut za kakovost in metrologijo (IKM)._NEWLINE_SIQ ima status zavoda zasebnega prava. Njegovo delovanje upravlja in nadzira Svet SIQ. Upravljanje certifikacijskih sistemov, ki jih vodi institut, je v pristojnosti Upravnega odbora certificiranja._NEWLINE_V upravnih organih instituta so predstavniki zainteresiranih javnih, gospodarskih, industrijskih in drugih zdru\xc5\xbeenj, ki predstavljajo interese odjemalcev storitev instituta.'